[{"text_idx": "#000006", "text": "Aukerak eta \u201cla Caixa\u201d Fundazioak bat egin dute askatasunik ez duten pertsonen gizarteratzea eta laneratzea sustatzeko"}, {"text_idx": "#000008", "text": "Sinatutako lankidetza-hitzarmenaren arabera (2023ko abenduaren 31 arte egongo da indarrean), \u201cla Caixa\u201d Fundazioak 180.000 euro erabiliko ditu urtean proiekturako\n\u201cLa Caixa\u201d Fundazioaren Incorpora programak, euskal espetxe-politikak bezala, askatasunik gabeko pertsonak gizarteratzearen eta laneratzearen aldeko apustua egiten du\nUztailaren 18an, Nelson Mandelaren Nazioarteko Egunean, NBEk kartzelaratze-baldintza duinak aldarrikatzen ditu, baita presoak gizartearen parte direla aintzat hartzea ere"}, {"text_idx": "#000011", "text": "Hitzarmena 2023ko abenduaren 31ra arte egongo da indarrean, eta, horren arabera, \u201cla Caixa\u201d Fundazioak urtean 180.000 euro erabiliko ditu gizarteratzeko eta laneratzeko proiekturako."}, {"text_idx": "#000012", "text": "Bi aldeek beren ikuspegian eta helburuetan \u201clerrokatuta\u201d daudela adierazi dute. Alde horretatik, sinatutako hitzarmenaren helburua da Euskadiko espetxeetan dauden pertsonentzako banakako ibilbideak sustatzea, gizarteratzeko eta laneratzeko."}, {"text_idx": "#000015", "text": "Ildo horretatik, \u201cLa Caixa\u201d Fundazioko zuzendariorde nagusiak, Marc Simo\u0301nek, nabarmendu du Reincorpora programaren 12 urteko ibilbidea: \u201cDenbora horretan, programan parte hartu duten askatasunik gabeko pertsonek etorkizun desberdina lortu dute akonpainamenduari esker, funtsezko faktorea baita pertsonarengan aldaketa-prozesua errazteko eta lan-plana pertsona bakoitzaren egoeraren eta beharren arabera zehazteko, beren bizitzak normalizatu ahal izateko. Euskal espetxe-sistemak birgizarteratzean eta bigarren aukeretan jartzen du arreta; eta uste dugu helburu hori lor daitekeela prestakuntza areagotuz, presoen trebetasunak eta ezagutza aztertuz eta haien onurarako bihurtuz\u201d."}, {"text_idx": "#000016", "text": "Sinatutako hitzarmenaren arabera, gizarteratzeko eta laneratzeko ibilbide bakoitzak, gutxienez sei hilabeteko iraupenarekin, honako hauek barne hartuko ditu: hautapen-prozesua; lanaren aurreko jarrera; enpresako prestakuntza eta lanekoak ez diren praktikak; elkartasun-proiektuen bidezko komunitatearentzako zerbitzuak; enpleguaren bilaketa aktiboa eta Incorpora programaren bidezko laneratzea."}, {"text_idx": "#000017", "text": "Aukerak programaren koordinaziopean, lankidetza-esparruak, halaber, gizarteratzean eta lan-munduan adituak diren eta \"la Caixa\"ren Incorpora programak Euskadin (gaur egun Sartu Arabaran) duen lurralde-taldeari lotutako gizarte-erakundeen parte-hartzea eta laguntza teknikoa aurreikusten ditu, eta horien gizarte-programekin zeharkakotasun-ekimenak ezarriko dira. Horretarako, bi aldeek beren gain hartu, garatu eta gauzatuko dituzte proiektuaren koordinazio eta kudeaketa jarduketak, bulego tekniko baten bidez. Aldi berean, batzorde mistoa eratuko da, lankidetza hitzarmenean jasotako lan guztiak gainbegiratu, koordinatu eta onesteko."}, {"text_idx": "#000018", "text": "Programan parte hartzen duten pertsonen arreta integrala sustatzeaz gain, ekimen-multzo honen helburua da prozesuan parte hartzen duten gizarte-talde eta -erakundeei ezagutza, esperientzia eta baliabideak partekatzea."}, {"text_idx": "#000019", "text": "Programa honen onuradun izango dira presoak, legezkoak eta dokumentalak diren ehun bat pertsona, lan kontratua egin ahal izateko. Gainera, hitzarmenak zehazten du lankidetza-hitzarmen honen esparruan egiten diren jarduerek genero-ikuspegia izango dutela, askatasun-gabetze zigorra betetzen duten emakumeen eta gizonen prestakuntza- eta laneratze-prozesuei laguntzeko."}, {"text_idx": "#000020", "text": "Aukerak 2022ko urtarrilaren 1ean hasi zen lanean, eta Euskal Autonomia Erkidegoko espetxeetako presoen lan produktiboa sustatu, antolatu eta kudeatzea du helburu, bai eta kolektibo horren enplegurako prestakuntza ere, gizartean eta lan-munduan sartzea errazteko."}, {"text_idx": "#000023", "text": "Incorpora programaren bidez, enpresetan erantzukizun sozial korporatiboa sustatzen du, eta pertsona horientzat enpresa arruntean okupatzeko aukera gehiago sortzen ditu."}, {"text_idx": "#000027", "text": "Eusko Jaurlaritzak eta la Caixak 11 milioi euroko balioa duen lankidetza akordioa sinatu dute gizarte arlorako"}, {"text_idx": "#000028", "text": "Beatriz Artolazabal: \u201cEnplegua funtsezko elementua da gizarte-ongizate duina eta aukera berdinak izango dituen etorkizuna bermatzeko\u201d"}, {"text_idx": "#000030", "text": "Belaunaldien arteko KUVU proiektuak nahi ez den bakardadeari aurre egiten dio adinekoen eta gazteen arteko bizikidetza bultzatuz"}, {"text_idx": "#000033", "text": "Lehendakariak hitzarmena sinatu du \u201cla Caixa\u201drekin, gizarte, hezkuntza, eta kultura arloan proiektuak bultzatzeko"}]